कोई कितनी भी साजिश रचे, नहीं टूटने देंगे भाईचारा, सरकार से बढ़ी नाउम्मीदी : हुड्डा
पूर्वसीएम भूपेंद्र सिंह हुड्डा ने ओलंपिक पदक विजेता साक्षी मलिक के ट्वीट पर प्रतिक्रिया देते हुए कहा कि यह कोई पहला मामला नहीं है जब सरकार ने अपनी कथनी पूरी की हो। इस सरकार से खुद भाजपा विधायक भी नाउम्मीद हो चुके हैं। हरियाणा के बजट से भी कोई उम्मीद नहीं है। हुड्डा रविवार को मातूराम कम्यूनिटी सेंटर में आयोजित होली मिलन समारोह में शिरकत करने पहुंचे थे। इस मौके पर हुड्डा ने कहा कि वह यहां होली मनाने नहीं संदेश देने आए आए हैं कि प्रदेश में पहले जैसा माहौल बने। हुड्डा ने जाट आरक्षण पर एक बार फिर भाजपा सरकार पर निशाना साधते हुए कहा कि सरकार को लोगों से माफी मांगनी चाहिए। पूर्व विधायक भारत भूषण बत्तरा ने कहा कि होली हम सभी के लिए विशेष महत्व रखता है। कार्यक्रम में उपस्थित लोगों ने पानी रहित होली खेलने का निर्णय लिया। इस अवसर पर सांसद शादी लाल बत्तरा, आनंद सिंह दांगी, शकुंतला खटक, मेयर रेणु डाबला, कृष्णमूर्ति हुड्डा, कुलदीप केडी, गुलशन ईशपुनियानी, अनिल आदि मौजूद रहे।
रोहतक . होलीमिलन समारोह में भूपेंद्र हुड्डा समर्थकों का अभिवादन लेते हुए
रोहतक | आमआदमी पार्टी के प्रदेशाध्यक्ष नवीन जयहिंद ने दावा किया है कि पंजाब में पूर्ण बहुमत से सरकार बनने के बाद हरियाणा में भी जश्न मनाया जाएगा। भूपेंद्र सिंह हुड्डा, चौटाला, कुलदीप बिश्नोई, राव इंद्रजीत, बीरेंद्र सिंह डूमरखां समेत तमाम नेताओं के घरों के आगे ढोल बजाकर जीत का जश्न मनाया जाएगा। जयहिंद रविवार को पार्टी के प्रदेश कार्यालय प्रदेश कार्यकारिणी जिला अध्यक्षों की बैठक को संबोधित कर रहे थे। पार्टी ने प्रदेश के सभी विधानसभा क्षेत्रों में प्रभारी नियुक्त करने का फैसला किया है। प्रत्येक कार्यकर्ता को 100 परिवार जोड़ने का लक्ष्य दिया गया है। 10 मार्च तक हरियाणा के सभी जिलों में पार्टी के संगठन का गठन किया जाएगा।
hin_Deva hin_Deva hin_Deva awa_Deva